
REFERAT DE APROBARE
La proiectul de hotărâre privind aprobarea raportului de evaluare și a vânzării directe către d-na Lascu Alina Gabriela, a terenului proprietate privată a comunei Sântandrei, atribuit în folosință gratuită în conformitate cu prevederile Legii nr. 15/2003 în vederea construirii unei locuințe proprietate personală, situat în Sântandrei, str. Crișului nr. 68, înscris în CF 2504 , nr. cadastral 2504  în suprafață de 402 mp

	În exercitarea atribuțiilor conferite prin art. 129 alin. (2), lit. c), alin. (6) lit. b) din Ordonanţa de urgenţă a Guvernului nr. 57 din 3 iulie 2019 privind Codul administrativ, actualizată:” Consiliul Local hotărăște cu privire la vânzarea, darea în administrare, concesionarea, darea în folosinţă gratuită sau închirierea bunurilor proprietate privată a comunei, oraşului sau municipiului, după caz, în condiţiile legii”.
Potrivit prevederilor art. 8 din Legea nr. 15 / 2003 privind sprijinul acordat tinerilor pentru construirea unei locuințe proprietate personală, republicată: “După finalizarea construirii locuinţei, consiliul local poate hotărî, la solicitarea proprietarului locuinţei, vânzarea directă către acesta a terenului respectiv. Preţul de vânzare se stabileşte prin expertiză tehnică, întocmită de un expert evaluator autorizat şi aprobată de consiliul local”.
Urmarea cererii d-nei Lascu Alina Gabriela, domiciliată în Mun. Oradea str. Dragoș Vodă, nr. 19, bl. P9, ap. 19, prin care solicită cumpărarea terenul deţinut cu titlu de comodat în baza Legii 15/2003 privind sprijinul acordat tinerilor pentru construirea unei locuințe proprietate personală, situat în intravilanul localității Sântandrei, str. Crișului nr. 68, înscris în CF 2504, nr. cadastral 2504, în suprafață de 402 mp, pe care şi-a construit o casă de locuit, a fost întocmit de către S.C. VALUE FINANCIAL S.R.L., evaluator autorizat ANEVAR, raportul de evaluare nr. 22/11.05.2021.
Ca urmare a celor expuse mai sus şi conform prevederilor art. 136, alin. (3) lit. a) din Ordonanţa de urgenţă a Guvernului nr. 57 din 3 iulie 2019 privind Codul administrativ, propun ca: 
[bookmark: _GoBack]Proiectul de hotărâre privind aprobarea raportului de evaluare și a vânzării directe către d-na Lascu Alina Gabriela, a terenului proprietate privată a comunei Sântandrei, atribuit în folosință gratuită în conformitate cu prevederile Legii nr. 15/2003 în vederea construirii unei locuințe proprietate personală, situat în Sântandrei, str. Crișului nr. 68, înscris în CF 2504, nr. cadastral 2504, în suprafață de 402 mp, prezentul referat de aprobare şi alte documente de prezentare şi de motivare să fie transmise de către secretarul general al comunei, Compartimentului Urbanism și Protecția Mediului şi Compartimentului Administarea Domeniului Public și Privat în vederea analizării şi întocmirii raportului comun de specialitate.
 Proiectul de hotărâre împreună cu întreaga documentație, va fi supus spre dezbatere și aprobare Consiliului Local Sântandrei.

PRIMARUL COMUNEI SÂNTANDREI,
Ioan MĂRCUȘ

